Source: http://kesko2014.kesko.fi/hallinnointi/palkka-ja-palkkioselvitys-2014
Timestamp: 2018-02-18 20:19:15+00:00
Document Index: 5983870

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

Hallinnointi	> Palkka- ja palkkioselvitys 2014
Varsinainen yhtiökokous päättää Kesko Oyj:n (”Kesko”) hallituksen ja sen valiokuntien jäsenten palkkiot sekä muut taloudelliset etuudet vuosittain. Hallituksen ja sen valiokuntien jäsenten palkkiot maksetaan rahakorvauksina. Hallituksen jäsenillä ei ole osakepalkitsemisjärjestelmiä eikä osakeperusteisia palkitsemisjärjestelmiä. He eivät kuulu myöskään yhtiön muiden palkitsemis- tai eläkejärjestelmien piiriin.
Pääjohtajan ja muiden konsernijohtoryhmän jäsenten palkitsemisjärjestelmä koostuu kiinteästä rahapalkasta (kuukausipalkasta), luontoiseduista (vapaa auto- ja matkapuhelinetu), vuosittain päätettävien tulospalkkiokriteerien perusteella määräytyvästä tulospalkkiosta (lyhyen aikavälin palkitsemisjärjestelmä), osakepalkkiojärjestelmästä (pitkän aikavälin palkitsemisjärjestelmä) ja johdon eläke-eduista. Mikko Helanderilla on lisäksi erillinen terveys- ja henkivakuutus. Terveysvakuutuksesta, henkivakuutuksesta ja Helanderille 17.12.2014 annetuista osakkeista osana toimitusjohtajasopimuksessa sovittua kokonaiskompensaatiota on kerrottu tarkemmin häntä koskevassa jaksossa. Lisäksi yhtiöllä on ollut käytössä vuoden 2007 optio-ohjelma, jonka perusteella ei ole annettu optioita vuoden 2010 jälkeen. Optio-ohjelman mukainen viimeinen osakkeiden merkintäaika (2007C-optiot) päättyi 30.4.2014.
Keskon hallitus päättää palkitsemisvaliokunnan valmistelusta pääjohtajan ja liiketoiminta-alueista vastaavien konsernijohtoryhmän jäsenten henkilökohtaisesta palkkauksesta, muista taloudellisista etuuksista sekä tulospalkkiojärjestelmän perusteista ja maksettavista tulospalkkioista. Muiden konsernijohtoryhmän jäsenten osalta Keskon hallitus päättää tulospalkkioperiaatteista. Hallitus myös seuraa palkitsemisjärjestelmän toteutumista.
Tulospalkkiojärjestelmä (lyhyen aikavälin palkitsemisjärjestelmä) vuonna 2014
Keskossa on käytössä johdon tulospalkkiojärjestelmä. Johdon tulospalkkiojärjestelmän piirissä on konsernijohtoryhmän lisäksi noin 140 Kesko-konsernin johtoon kuuluvaa henkilöä. Vuosittain määräytyvät tulospalkkiot maksetaan vuositilinpäätöksen valmistumisen jälkeen määräytymisvuotta seuraavan huhtikuun loppuun mennessä. Keskon hallitus päättää johdon tulospalkkiojärjestelmän kriteerit vuosittain. Kriteerejä ovat olleet konsernin voitto ennen kertaluonteisia eriä ja veroja (paino 20—40 %), johtajan oman vastuualueen sidotun pääoman tuotto-%, liikevoitto ilman kertaluonteisia eriä ja liikevaihdon kehitys, asiakas- ja henkilöstömittarit (paino 20—40 %) sekä yksilöllisten tavoitteiden täyttyminen ja esimiehen kokonaisarvion varainen osuus (30—40 %). Tulospalkkiokriteerit ja niiden painoarvot vaihtelevat tehtävien mukaan.
Keskon pääjohtajan tulospalkkion enimmäismäärä vastaa hänen 8 kuukauden rahapalkkaansa ilman luontoisetuja ja muilla konsernijohtoryhmän jäsenillä tehtävän tulosvaikutuksen perusteella 4—5 kuukauden rahapalkkaa. Tulospalkkiota määriteltäessä rahapalkkana käytetään konsernijohtoryhmän jäsenen sen kalenterivuoden viimeisen kuukauden rahapalkkaa, jonka tuloksen perusteella tulospalkkio maksetaan.
Tulospalkkiojärjestelmän sääntöjen mukaan työskentelyä tai siihen rinnastettavaa aikaa on oltava konserniin kuuluvassa yhtiössä yhdenjaksoisesti vähintään kuusi kalenterikuukautta sen kalenterivuoden aikana, jolta tulospalkkio maksetaan. Mikäli tulospalkkiojärjestelmän piirissä olevan henkilön työsuhde päättyy ennen maksuajankohtaa, hänen oikeutensa palkkioon raukeaa. Poikkeuksena on työsuhteen päättyminen eläkkeelle siirtymisen takia silloin, kun eläkkeelle siirtyminen tapahtuu vuoden vaihteen ja varsinaisen palkkioiden maksuajankohdan välisenä aikana. Tällöin oikeus tulospalkkioon säilyy, mikäli tulospalkkiokriteerit muutoin täyttyvät. Mikäli tilikauden aikana on poikkeuksellisia ja toimintaan merkittävästi vaikuttavia tapahtumia tai markkinatilanne tai yhtiön tuottavuuskehitys sitä edellyttää, voidaan tulospalkkiojärjestelmän soveltamista, tavoitteiden asettamista ja maksusääntöjä muuttaa Kesko Oyj:n hallituksen päätöksellä myös yksittäistapauksissa.
Osakepalkkiojärjestelmä 2014—2016 (pitkän aikavälin palkitsemisjärjestelmä)
Tulospalkkiojärjestelmän lisäksi Keskolla on yhtiön hallituksen päättämä konsernin johtoon kuuluville ja tietyille muille avainhenkilöille suunnattu osakepalkkiojärjestelmä 2014—2016.
Osakepalkkiojärjestelmässä on kolme ansaintajaksoa: kalenterivuodet 2014, 2015 ja 2016. Keskon hallitus päättää kunkin ansaintajakson ansaintakriteerit, kohderyhmän ja osakepalkkion enimmäismäärät erikseen palkitsemisvaliokunnan esityksestä. Ansaintakriteerien täyttymisen perusteella annettavien Keskon B-osakkeiden lopulliset määrät hallitus päättää ansaintajaksoa seuraavan vuoden alussa. Ansaintajakson 2014 kriteerit olivat ansaintajakson 2013 kriteerien tavoin yhtä suurin painotuksin Kesko-konsernin verottoman myynnin kehitysprosentti, Keskon laimentamaton osakekohtainen tulos (EPS) ilman kertaluonteisia eriä ja se, kuinka paljon Keskon B-osakkeen kokonaistuotto ylittää OMX Helsinki Benchmark Cap -tuottoindeksin. Osakepalkkiojärjestelmässä voidaan antaa kolmen vuoden aikana yhteensä enintään 600 000 yhtiön hallussa olevaa omaa B-osaketta.
Ansaintajaksolta mahdollisesti maksettava palkkio maksetaan Keskon B-osakkeina. Lisäksi maksetaan enintään osakkeiden arvon suuruinen rahaosuus, jolla katetaan palkkiosta aiheutuvia veroja ja veronluonteisia maksuja. Palkkiona annettaviin osakkeisiin liittyy kutakin ansaintajaksoa seuraavan kolmen kalenterivuoden mittainen sitouttamisjakso, jonka aikana osakkeita ei saa pantata tai luovuttaa, mutta jonka aikana henkilöllä on osakkeisiin liittyvät muut oikeudet. Ansaintajakson 2014 sitouttamisjakso päättyy 31.12.2017. Jos henkilön työ- tai toimisuhde päättyy ennen sitouttamisjakson päättymistä, hänen on pääsääntöisesti palautettava luovutusrajoituksen alaiset osakkeet vastikkeetta Keskolle tai sen määräämälle. Hallitus voi yksittäistapauksessa päättää, että henkilö saa pitää palautusvelvollisuuden kohteena olevat osakkeet tai osan niistä. Jos saaja siirtyy eläkkeelle sitouttamisjakson aikana, saajalla on oikeus pitää jo saamansa osakkeet ja muut arvopaperit.
Pääjohtajalla ja muilla konsernijohtoryhmän jäsenillä on yhtiön irtisanoessa oikeus irtisanomisajan rahapalkkaan ja luontoisetuihin sekä erilliseen kertakaikkiseen irtisanomiskorvaukseen, joka määräytyy johtajan rahapalkan ja luontoisetujen perusteella. Irtisanomiskorvaus samoin kuin annetut optio-oikeudet tai osakkeet tai niiden perusteella saadut tulot eivät ole osa johtajan palkkaa eikä niitä oteta huomioon irtisanomisajan palkan, irtisanomiskorvauksen tai eläkkeelle siirryttäessä eläkepalkan määrittämisessä. Johtajan itse irtisanoutuessa hän on oikeutettu ainoastaan irtisanomisajan palkkaan luontoisetuineen. Toimisuhteen päättyessä eläkkeelle siirtymiseen johtaja saa sopimuksensa mukaista eläkettä, ei muita korvauksia.
Eläke-edut 2014
Pääjohtajan ja muiden konsernijohtoryhmän jäsenten lakisääteinen eläketurva on hoidettu eläkevakuutusyhtiössä. Vuonna 2014 pääjohtaja Halmesmäki ja viisi konsernijohtoryhmän jäsentä olivat Keskon Eläkekassan vuonna 1998 suljetun A-osaston jäseniä ja heidän lisäeläkkeensä määräytyvät sen sääntöjen ja heidän kunkin johtajasopimuksen mukaisesti. Heidän lisäeläkkeensä on etuusperusteinen. Erlundin ja Talman eläke määräytyi yleisten työntekijän eläkkeisiin Suomessa sovellettavien säännösten (TyEL) mukaisesti. Halmesmäen ja Helanderin eläke-etuuksista on kerrottu tarkemmin heitä koskevissa jaksoissa.
Kesko ei ole maksanut eläkevakuutusmaksuja johtajien jäsenyydestä Keskon Eläkekassan A-osastossa useaan vuoteen eikä vuonna 2014 osaston sijoitustoiminnan tuottojen katettua maksettavat lisäeläkkeet ja eläkevastuun muutokset.
Varsinainen yhtiökokous 7.4.2014 päätti pitää Keskon hallituksen jäsenten palkkiot ennallaan ja ne olivat vuonna 2014 seuraavat:
• hallituksen puheenjohtaja 80 000 euroa,
• hallituksen varapuheenjohtaja 50 000 euroa ja
• hallituksen jäsen 37 000 euroa.
Hallituksen jäsenille 2014 maksetut vuosi- ja kokouspalkkiot hallitus- ja valiokuntatyöstä (€)*
Pääjohtaja Matti Halmesmäen palkka, palkkiot ja muut taloudelliset etuudet vuonna 2014
Pääjohtaja Matti Halmesmäen henkilökohtaisesta palkkauksesta, muista taloudellisista etuuksista sekä tulospalkkiojärjestelmän perusteista ja maksettavista tulospalkkioista päättää Keskon hallitus palkitsemisvaliokunnan valmistelusta. Yhtiön ja pääjohtajan välillä on ollut voimassa hallituksen hyväksymä kirjallinen toimitusjohtajasopimus, jonka lisäksi hänen kanssaan on tehty sopimus toimitusjohtajasopimuksen päättämisestä. Pääjohtaja Halmesmäen tehtävä pääjohtajana päättyi 31.12.2014 ja 1.1.2015 alkaen hän toimii hallituksen erityistehtävissä 31.5.2015 saakka, jolloin hän siirtyy vanhuuseläkkeelle.
Halmesmäelle vuosina 2012—2014 maksetut palkat, luontoisedut ja tulospalkkiot sekä hänen muut taloudelliset etuutensa käyvät ilmi seuraavista taulukoista.
Palkat, tulospalkkiot ja luontoisedut 2012—2014 (€)
Kiinteä rahapalkka
Tulospalkkiot*
360 000**
1 196 323
* Halmesmäen kanssa solmitussa toimitusjohtajasopimuksen päättämissopimuksessa on sovittu, että hänelle vuodelta 2014 maksettava tulospalkkio on yhteensä 576 000 euroa ja se maksetaan maaliskuussa 2015. Vuodelta 2015 maksettavaksi kannustin- ja tulospalkkioksi on päättämissopimuksessa sovittu yhteensä 288 000 euroa, joka maksetaan toukokuussa 2015.
** Maksettu tulospalkkio edellisen vuoden tuloksen perusteella.
Alkuperäisen toimitusjohtajasopimuksen mukaan yhtiön irtisanoessa toimitusjohtajan, hän on ollut oikeutettu 12 kuukauden irtisanomisajan palkan lisäksi erilliseen kertakaikkiseen irtisanomiskorvaukseen, joka vastaa hänen 12 kuukauden rahapalkkaansa ja luontoisetuja (yhteensä 24 x irtisanomiskuukauden rahapalkka + luontoisedut). Halmesmäen itsensä irtisanoutuessa hän on ollut oikeutettu 6 kuukauden irtisanomisajan palkkaan. Halmesmäen kanssa on vuonna 2014 solmittu toimitusjohtajasopimuksen päättämissopimus, jonka mukaan hänen tehtävänsä pääjohtajana päättyi 31.12.2014 ja 1.1.2015 alkaen hän toimii hallituksen erityistehtävissä 31.5.2015 saakka, jolloin hän siirtyy vanhuuseläkkeelle. Päättämissopimuksen mukaisesti Halmesmäelle ei erikseen makseta tässä jaksossa mainittua irtisanomisajan palkkaa tai irtisanomiskorvausta.
Osakesidonnaiset palkkiot
9 807*
Sitouttamisjakso (asti)
* Hallituksen päätös helmikuussa 2015. Ansaintajaksolta 2014 annettavat osakkeet annetaan huhtikuussa 2015 järjestelmän ehtojen mukaisesti.
Osakepalkkioiden sitouttamisjakso
Palkkiona annettaviin Kesko B-osakkeisiin liittyy kutakin ansaintajaksoa seuraavan kolmen kalenterivuoden mittainen sitouttamisjakso, jonka aikana osakkeita ei saa luovuttaa. Halmesmäen toimitusjohtajasopimuksen päättämistä koskevassa sopimuksessa on sovittu, että Halmesmäki saa pitää hänelle annetut osakepalkkiot, mutta niihin kohdistuu sitouttamisjakson pituutta vastaava luovutusrajoitus.
Halmesmäellä ei ollut 31.12.2014 hallussaan yhtään optio-oikeutta.
Halmesmäen lakisääteinen eläketurva on hoidettu eläkevakuutusyhtiössä. Lisäksi Halmesmäki on Keskon Eläkekassan vuonna 1998 suljetun A-osaston jäsen ja hänen lisäeläkkeensä määräytyy sen sääntöjen ja toimitusjohtajasopimuksen mukaisesti. Halmesmäen toimitusjohtajasopimuksen mukaista toimikautta jatkettiin vuonna 2011 siten, että hän jää vanhuuseläkkeelle täytettyään 63 vuotta. Halmesmäen pääjohtajan tehtävä päättyi 31.12.2014 ja 1.1.2015 alkaen hän toimii hallituksen erityistehtävissä 31.5.2015 asti, jolloin hän siirtyy vanhuuseläkkeelle. Jäädessään eläkkeelle hän saa eläkettä 66 % eläkepalkastaan. Eläkepalkkaa määritettäessä otetaan huomioon hänen kiinteä rahapalkkansa, tulospalkkiot ja luontoisedut viimeiseltä 10 kalenterivuodelta. Lisäeläke on etuusperusteinen. Halmesmäen lisäeläkejärjestelystä ei aiheutunut rahavirtapohjaisia kannatusmaksuja tilikausilla 2014 tai 2013. Suoriteperusteinen IFRS-eläkemeno oli ylikatteesta johtuen 0,1 milj. euroa positiivinen. Halmesmäen lakisääteisestä eläketurvasta aiheutunut eläkemeno oli 0,2 milj. euroa.
Pääjohtaja Mikko Helanderin palkitseminen vuonna 2015
Yhtiön uudeksi pääjohtajaksi hallitus on nimittänyt 1.1.2015 alkaen diplomi-insinööri Mikko Helanderin. Helanderin henkilökohtaisesta palkkauksesta, muista taloudellisista etuuksista sekä tulospalkkiojärjestelmän perusteista ja maksettavista tulospalkkioista päättää Keskon hallitus palkitsemisvaliokunnan valmistelusta.
Kesko Oyj:n hallitus päätti 16.12.2014 luovuttaa 8 791 yhtiön hallussa olevaa omaa B-osaketta yhtiön pääjohtajana 1.1.2015 aloittaneelle Helanderille. Osakkeiden luovutus toteutui 17.12.2014. Osakkeiden luovutus perustui Helanderin kanssa solmittuun toimitusjohtajasopimukseen ja luovutetut osakkeet ovat osa sovittua kokonaiskompensaatiota kattaen hänen Keskoa edeltäneen palvelussuhteensa palkkioita. Luovutus on vastikkeeton ja sen tarkoitus on Keskossa käytössä olevan osakepalkkiojärjestelmän tavoin edistää Keskon liiketoimintaa ja lisätä Keskon arvoa yhdistämällä osakkeenomistajien ja osakkeiden saajan tavoitteet. Luovutettujen osakkeiden arvo niiden antamishetkellä 17.12.2014 oli 260 741,06 euroa. Lisäksi rahana on maksettu osakkeiden luovutuksesta aiheutuneet verot ja muut osakkeiden saajan maksettavaksi tulevat lakisääteiset maksut, yhteensä 419 394,80 euroa.
Annettuihin osakkeisiin liittyvä luovutusrajoitus
Helanderille 17.12.2014 annettuihin Keskon B-osakkeisiin liittyy 1.10.2016 saakka voimassa oleva sitouttamisjakso, jonka aikana osakkeita ei saa luovuttaa.
Eläke-edut ja vakuutukset
Helanderin vanhuuseläkeikä on 63 vuotta ja vanhuuseläkkeen suuruus 60 % Helanderin eläkkeelle siirtymistä edeltävien kymmenen (10) kalenterivuoden TyEL-ansioista.
Lisäksi yhtiö on hankkinut Helanderille terveysvakuutuksen, joka korvaa sekä yleis- että erikoislääkärikuluja sairauden tai tapaturman aiheuttaman vamman tutkimuksista ja hoidoista, sekä henkivakuutuksen.
Konsernijohtoryhmän jäsenten palkka, palkkiot ja muut taloudelliset etuudet vuonna 2014
Keskon hallitus päättää palkitsemisvaliokunnan valmistelusta pääjohtajan ja liiketoiminta-alueista vastaavien konsernijohtoryhmän jäsenten henkilökohtaisesta palkkauksesta, muista taloudellisista etuuksista sekä tulospalkkiojärjestelmän perusteista ja maksettavista tulospalkkioista. Muiden konsernijohtoryhmän jäsenten osalta Keskon hallitus päättää tulospalkkioperiaatteista. Konsernijohtoryhmän muiden kuin liiketoiminta-alueista vastaavien jäsenten palkkauksesta ja muista taloudellisista etuuksista päättää pääjohtaja hallituksen palkitsemisvaliokunnan puheenjohtajan antamissa rajoissa.
Konsernijohtoryhmän jäsenet ja vastuualueet 2014
Matti Halmesmäki, pj*
Mikko Helander**
Keskon varatoimitusjohtaja
Jorma Rauhala, Ruokakesko Oy:n toimitusjohtaja***
Ruokakauppa ja Keskon Venäjän kauppapaikkatoiminnot
Minna Kurunsaari, käyttötavarakaupan toimialajohtaja
Terho Kalliokoski, Rautakesko Oy:n toimitusjohtaja****
Pekka Lahti, VV-Auto Group Oy:n toimitusjohtaja
Arja Talma, johtaja
Kauppapaikat ja sijoitukset
Talous ja rahoitus, tietohallinto-ohjaus, talouspalvelut
Henkilöstö ja sidosryhmäsuhteet
* Pääjohtaja Halmesmäen tehtävä pääjohtajana päättyi 31.12.2014 ja jatkuu erityistehtävissä 31.5.2015 asti, jolloin hän siirtyy vanhuuseläkkeelle.
** Helander aloitti Keskon varatoimitusjohtajana ja konsernijohtoryhmän jäsenenä 1.10.2014. Hän toimii 1.1.2015 alkaen Keskon pääjohtajana ja konsernijohtoryhmän puheenjohtajana.
*** Rauhalan vastuualueena olivat Ruokakauppa ja Keskon Venäjän kauppapaikkatoiminnot 31.12.2014 saakka. 1.1.2015 alkaen Rauhalan vastuualueena on Keskon päivittäistavarakauppa.
**** Kalliokosken vastuualueena oli Rautakauppa 31.12.2014 saakka. 1.1.2015 alkaen Kalliokosken vastuualueena on Keskon rauta- ja erikoiskauppa.
Konsernijohtoryhmälle vuosina 2013—2014 maksetut palkat, luontoisedut ja tulospalkkiot sekä muut taloudelliset etuudet käyvät ilmi seuraavista taulukoista.
Konsernijohtoryhmän jäsenten palkat, tulospalkkiot ja luontoisedut 2013—2014 (€)*
Matti Halmesmäki, pj
Konsernijohtoryhmä**
1 843 260
1 671 384
2 251 409
2 113 830
2 741 820
2 581 224
3 532 709
3 396 410
* Palkat, tulospalkkiot ja luontoisedut on ilmoitettu maksuperusteella. Vuoden 2013 ansainnan suoriteperusteella saa lisäämällä 2013 palkkoihin ja luontoisetuihin taulukossa vuonna 2014 maksetuksi ilmoitetun tulospalkkion. Vuodelta 2014 kertyvä tulospalkkio päätetään ja maksetaan keväällä 2015.
** Poislukien pääjohtaja Halmesmäki.
Konsernijohtoryhmän jäsenten osakesidonnaiset palkkiot 2012—2014 (kpl)
Annetaan**
Konsernijohtoryhmä*
* Poislukien pääjohtaja Halmesmäki ja Helander. Konsernijohtoryhmän luvut on ilmoitettu kutakin ansaintajaksoa seuraavan helmikuun tilanteen mukaisesti. Toimitusjohtajasopimuksensa mukaisesti Helanderille on annettu 17.12.2014 yhteensä 8 791 Keskon omaa B-osaketta. Helanderille 17.12.2014 palkkiona annettuihin Keskon B-osakkeisiin liittyy 1.10.2016 saakka voimassa oleva sitouttamisjakso, jonka aikana osakkeita ei saa luovuttaa. Osakkeiden luovutus perustuu Helanderin kanssa solmittuun toimitusjohtajasopimukseen ja luovutettavat osakkeet ovat osa sovittua kokonaiskompensaatiota kattaen hänen Keskoa edeltäneen palvelussuhteensa palkkioita.
** Hallituksen päätös helmikuussa 2015. Ansaintajaksolta 2014 annettavat osakkeet annetaan huhtikuun 2015 loppuun mennessä järjestelmän ehtojen mukaisesti.
Palkkiona annettaviin osakkeisiin liittyy kutakin ansaintajaksoa seuraavan kolmen kalenterivuoden mittainen sitouttamisjakso, jonka aikana osakkeita ei saa luovuttaa, pantata tai muutoin siirtää, mutta jonka aikana henkilöllä on osakkeisiin liittyvät muut oikeudet. Jos henkilön työ- tai toimisuhde päättyy ennen sitouttamisjakson päättymistä, hänen on pääsääntöisesti palautettava luovutusrajoituksen alaiset osakkeet vastikkeetta Keskolle tai sen määräämälle. Hallitus voi yksittäistapauksessa päättää, että henkilö saa pitää palautusvelvollisuuden kohteena olevat osakkeet tai osan niistä. Jos saaja siirtyy eläkkeelle sitouttamisjakson aikana, saajalla on oikeus pitää jo saamansa osakkeet ja muut arvopaperit. Ansainta- ja sitouttamisjaksot on kuvattu alla olevassa taulukossa.
Sitouttamisjakso päättyy
Konsernijohtoryhmän jäsenillä (mukaan lukien Halmesmäki) ei ollut 31.12.2014 hallussaan optio-oikeuksia.
Konsernijohtoryhmän jäsenten eläke-edut sekä irtisanomisajat ja -korvaukset 2014
Eläke eläke-
eläkeikä (v.)
palkasta (%)
6/12 kk***
12 kk:n palkka
6 kk:n palkka
18 kk:n palkka
TyEL:n mukainen****
* Pääjohtaja Halmesmäen tehtävä päättyi 31.12.2014 ja jatkuu erityistehtävissä 31.5.2015 asti, jolloin hän siirtyy vanhuuseläkkeelle.
*** Irtisanomisaika on kaksitoista (12) kuukautta yhtiön irtisanoessa toimitusjohtajasopimuksen ja kuusi (6) kuukautta pääjohtajan itse irtisanoutuessa.
Halmesmäen ja muiden konsernijohtoryhmän jäsenten lakisääteinen eläketurva on hoidettu eläkevakuutusyhtiössä. Halmesmäki ja viisi konsernijohtoryhmän jäsentä olivat Keskon Eläkekassan vuonna 1998 suljetun A-osaston jäseniä ja heidän lisäeläkkeensä määräytyvät sen sääntöjen ja heidän kunkin johtajasopimuksen mukaisesti. Heidän eläkkeensä on etuusperusteinen.
Konsernijohtoryhmän jäsenten vastuualueet ja taloudelliset etuudet vuonna 2015
Konsernijohtoryhmän jäsenet ja vastuualueet 2015*
Mikko Helander, pj**
Jorma Rauhala, Ruokakesko Oy:n toimitusjohtaja
Terho Kalliokoski, Rautakesko Oy:n toimitusjohtaja
Yhteiskuntavastuu, viestintä ja sidosryhmäsuhteet
* Anni Ronkainen on nimitetty Keskon liiketoiminnan kehityksestä, digitaalisesta liiketoimintaympäristöstä ja markkinoinnista vastaavaksi johtajaksi (Chief Digital Officer) ja konsernijohtoryhmän jäseneksi tammikuussa 2015. Hän aloittaa Kesko Oyj:n palveluksessa viimeistään 20.04.2015.
Konsernijohtoryhmän jäsenten eläke-edut sekä irtisanomisajat ja -korvaukset 2015
Mikko Helander, pj*
6 / 12 kk**
TyEL:n mukainen***
* Helander aloitti Keskon varatoimitusjohtajana ja konsernijohtoryhmän jäsenenä 1.10.2014. Hän toimii 1.1.2015 alkaen Keskon pääjohtajana ja konsernijohtoryhmän puheenjohtajana.
** Irtisanomisaika on kaksitoista (12) kuukautta yhtiön irtisanoessa toimitusjohtajasopimuksen ja kuusi (6) kuukautta pääjohtajan itsensä irtisanoutuessa.
*** Työntekijän eläkelaki (TyEL).
Yhtiön irtisanoessa konsernijohtoryhmän jäsenen jäsen saa 6—12 kuukauden irtisanomisajan palkan lisäksi erillisen kertakaikkisen irtisanomiskorvauksen, joka vastaa hänen 6—18 kuukauden kiinteää rahapalkkaansa ja luontoisetuja (yhteensä 12—24 x irtisanomiskuukauden rahapalkka + luontoisedut). Hänen itse irtisanoutuessa hän on oikeutettu irtisanomisajan palkkaan.
Konsernijohtoryhmän jäsenten lakisääteinen eläketurva on hoidettu eläkevakuutusyhtiössä. Konsernijohtoryhmän jäsenet ovat (vuosi 2015) neljää jäsentä (Helander, Erlund, Leppälä-Nilsson ja Peltola) lukuun ottamatta Keskon Eläkekassan vuonna 1998 suljetun A-osaston jäseniä ja heidän lisäeläkkeensä määräytyvät sen sääntöjen ja heidän kunkin johtajasopimuksen mukaisesti. Heidän lisäeläkkeensä on etuusperusteinen. Helanderin palkitsemista ja etuuksia on käsitelty tarkemmin edellä kohdassa "Pääjohtaja Mikko Helanderin palkitseminen vuonna 2015".